o izvajanju pooblastila, prenesenega na Komisijo na podlagi Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov

– Priloge II, III in IV prilagodijo znanstvenemu in tehničnemu napredku [člen 85],

Zahteve in postopki za izdajo dovoljenja za promet za biocidne proizvode so določeni predvsem v Uredbi (EU) št. 528/2012 (v nadaljnjem besedilu: uredba o biocidnih proizvodih), kot je bila spremenjena z Uredbo (EU) št. 736/2013, Uredbo (EU) št. 837/2013 in Uredbo (EU) št. 334/2014. S tem poročilom se izpolnjuje obveznost Komisije iz člena 83(2) uredbe o biocidnih proizvodih. Člen 83(2) določa, da mora Komisija Evropskemu parlamentu in Svetu predložiti poročilo o izvajanju pooblastila, prenesenega nanjo z uredbo o biocidnih proizvodih. To poročilo se pripravi najpozneje devet mesecev pred koncem petletnega obdobja prenosa pooblastila z začetkom 17. julija 2012. Prenos pooblastila se samodejno podaljšuje za enako dolga obdobja, razen če Evropski parlament ali Svet nasprotuje temu podaljšanju najpozneje tri mesece pred koncem vsakega obdobja.

o izvajanju pooblastila, prenesenega na Komisijo na podlagi Uredbe (EU) št. 528/2012 Evropskega parlamenta in Sveta z dne 22. maja 2012 o dostopnosti na trgu in uporabi biocidnih proizvodov

– določijo pravila o delovnem programu za sistematično preverjanje vseh obstoječih aktivnih snovi, ki se je začel v skladu s členom 16(2) Direktive 98/8/ES, določijo s tem povezane pravice in obveznosti pristojnih organov in udeležencev v programu ter podaljša trajanje delovnega programa za določen čas [člen 89(1)].

2. Izvajanje pooblastila

V obdobju, ki ga zajema to poročilo, je Komisija sprejela štiri delegirane akte, da se dopolnijo ali spremenijo nekateri nebistveni elementi uredbe o biocidnih proizvodih. Sprejeti so bili naslednji akti:

2.1 Delegirana uredba Komisije (EU) št. 736/2013

Uredba o biocidnih proizvodih predvideva nadaljevanje delovnega programa za sistematično preverjanje vseh obstoječih aktivnih snovi, ki so uporabljene v biocidnih proizvodih, ki se je začel v skladu s členom 16(2) Direktive 98/8/ES. Drugi pododstavek člena 89(1) uredbe o biocidnih proizvodih določa: „Glede na napredek pri izvajanju delovnega programa se na Komisijo prenese pooblastilo za sprejemanje delegiranih aktov v skladu s členom 83 v zvezi s podaljšanjem trajanja delovnega programa za določen čas“.

Sprva je prvi odstavek člena 89(1) uredbe o biocidnih proizvodih določal, da se delovni program uresniči do 14. maja 2014. Vendar bo, kot je poudarjeno v Sporočilu Komisije Evropskemu parlamentu v skladu s členom 294(6) Pogodbe o delovanju Evropske unije v zvezi s stališčem Sveta o sprejetju uredbe Evropskega parlamenta in Sveta o dajanju v promet in uporabi biocidnih pripravkov , preverjanje vseh obstoječih aktivnih snovi, ki se uporabljajo v biocidnih proizvodih, zaključeno šele do 31. decembra 2024.



Zato je bil na podlagi drugega pododstavka člena 89(1) uredbe o biocidnih proizvodih z Uredbo (EU) št. 736/2013 spremenjen prvi pododstavek člena 89(1) uredbe o biocidnih proizvodih z namenom podaljšanja trajanja delovnega programa do 31. decembra 2024.

Strokovna skupina pristojnih organov za biocide je delovala kot strokovna skupina v skladu z veljavno medinstitucionalno ureditvijo. V tem okviru se je o osnutku delegiranega akta razpravljalo na srečanjih, ki so potekala od 19. do 21. septembra 2012 in od 12. do 14. decembra 2012. Strokovna skupina pristojnih organov za biocide je podala mnenje o osnutku delegirane uredbe Komisije, posodobljen osnutek delegiranega akta pa je bil objavljen pred vsakim izmed navedenih srečanj. Komisija je delegirani akt sprejela 17. maja 2013 ter o tem uradno obvestila Evropski parlament in Svet. Nobena od institucij v dvomesečnem roku, določenem v členu 83(5) uredbe o biocidnih proizvodih, ni nasprotovala delegiranemu aktu. Delegirana uredba Komisije (EU) št. 736/2013 je bila objavljena v Uradnem listu 31. julija 2013 in je začela veljati 20. avgusta 2013.

2.2 Delegirana uredba Komisije (EU) št. 837/2013

Ta pravni akt je bil sprejet na podlagi člena 85 uredbe o biocidnih proizvodih, ki določa: „Da bi omogočili prilagoditev določb te uredbe znanstvenemu in tehničnemu napredku, se na Komisijo prenese pooblastilo za sprejemanje delegiranih aktov v skladu s členom 83 v zvezi s prilagoditvijo prilog II, III in IV temu znanstvenemu in tehničnemu napredku.“

Z Uredbo (EU) št. 837/2013 je bila spremenjena Priloga III k uredbi o biocidnih proizvodih z namenom, da se dokaz o ugotovitvi tehnične ekvivalence v skladu s členom 54 vključi v zahtevo po informacijah za izdajo dovoljenja za biocidne proizvode. Za biocidni proizvod se lahko izda dovoljenje tudi, če je bila ena ali več aktivnih snovi, ki jih vsebuje, proizvedenih na drugi lokaciji ali po drugačnem postopku, vključno iz drugačnih vhodnih sestavin od tistih, ki se uporabljajo za snov, ocenjeno za odobritev v skladu s členom 9 uredbe o biocidnih proizvodih. Ta delegirani akt je bil namenjen zagotavljanju, da v takem primeru aktivna snov v biocidnem proizvodu nima bistveno več nevarnih lastnosti kot snov, ki je bila ocenjena za odobritev.

O osnutku delegirane uredbe Komisije so potekala posvetovanja s strokovno skupino pristojnih organov za biocide, in sicer na srečanjih od 19. do 21. septembra 2012 in od 12. do 14. decembra 2012. Posodobljen osnutek osnutka delegiranega akta je bil objavljen pred vsakim izmed navedenih srečanj. Komisija je delegirani akt sprejela 25. junija 2013 ter o tem uradno obvestila Evropski parlament in Svet. Nobena od institucij v dvomesečnem roku, določenem v členu 83(5) uredbe o biocidnih proizvodih, ni nasprotovala delegiranemu aktu. Delegirana uredba Komisije (EU) št. 837/2013 je bila objavljena v Uradnem listu 3. septembra 2013 in je začela veljati 23. septembra 2013.

2.3 Delegirana uredba Komisije (EU) št. 492/2014

Pravni akt je bil sprejet na podlagi prvega pododstavka člena 40 uredbe o biocidnih proizvodih, ki določa: „Na Komisijo se prenese pooblastilo za sprejetje delegiranih aktov v skladu s členom 83, ki določijo dodatna pravila za podaljšanje dovoljenj, za katera velja medsebojno priznavanje“. Komisija je sprejela Uredbo (EU) št. 492/2014 z namenom, da se določijo dodatna pravila za podaljšanje dovoljenj, za katera se uporabljajo postopki medsebojnega priznavanja, tako v državi članici, ki je izdala prvo dovoljenje, kot tudi v državah članicah, ki so izdale dovoljenje po postopku medsebojnega priznavanja navedenega prvega dovoljenja. Delegirani akt določa, da mora Evropska agencija za kemikalije pripraviti smernice o podrobnostih v zvezi z obravnavo podaljšanj.

O osnutku delegirane uredbe Komisije so potekala posvetovanja s strokovno skupino pristojnih organov za biocide, in sicer na srečanjih od 15. do 17. maja 2013, od 10. do 12. julija 2013 in od 25. do 27. septembra 2013. Posodobljen osnutek delegiranega akta je bil objavljen pred vsakim izmed navedenih srečanj. Komisija je delegirani akt sprejela 7. marca 2014 ter o tem uradno obvestila Evropski parlament in Svet. Nobena od institucij v dvomesečnem roku, določenem v členu 83(5) uredbe o biocidnih proizvodih, ni nasprotovala delegiranemu aktu. Delegirana uredba Komisije (EU) št. 492/2014 je bila objavljena v Uradnem listu 14. maja 2014 in je začela veljati 3. junija 2014.

2.4 Delegirana uredba Komisije (EU) št. 1062/2014

V zvezi z delovnim programom za sistematično preverjanje vseh obstoječih aktivnih snovi, ki se je začel v skladu s členom 16(2) Direktive 98/8/ES, prvi pododstavek člena 89(1) uredbe o biocidnih proizvodih Komisijo pooblašča „za sprejemanje delegiranih aktov v skladu s členom 83 v zvezi z izvedbo delovnega programa in določanjem s tem povezanih pravic in obveznosti pristojnih organov in udeležencev v programu“.

Na podlagi te določbe je Komisija sprejela Uredbo (EU) št. 1062/2014, da bi dopolnila uredbo o biocidnih proizvodih glede podrobnih pravil za nadaljevanje programa pregledovanja, ki se je pred tem izvajal v skladu s pravili na podlagi Direktive 98/8/ES. Ker je uredba o biocidnih proizvodih razveljavila direktivo, je bilo treba obstoječa podrobna pravila prilagoditi določbam uredbe o biocidnih proizvodih. Delegirani akt opredeljuje pravice in obveznosti pristojnih organov in udeležencev v delovnem programu. Delegirani akt tudi določa, v katerih primerih bi se morebitni vlagatelj lahko pridružil obstoječemu udeležencu ali ga nadomestil ali prevzel podporo vključeni snovi v programu pregledovanja.